《奉使新安自桐庐县经严陵钓台宿七里滩下寄使院诸公》
唐代·刘长卿

悠然钓台下，怀古时一望。江水自潺湲，行人独惆怅。

新安从此始，桂楫方荡漾。回转百里间，青山千万状。

连岸去不断，对岭遥相向。夹岸黛色愁，沈沈绿波上。

夕阳留古木，水鸟拂寒浪。月下扣舷声，烟中采菱唱。

犹怜负羁束，未暇依清旷。牵役徒自劳，近名非所向。

何时故山里，却醉松花酿。回首唯白云，孤舟复谁访。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。